Antrasis Jono laiškas

Antrasis Jono laiškas – viena iš Naujojo Testamento knygų. Tradiciškai manoma, kad šį laišką parašė apaštalas Jonas I a. pabaigoje. Laiškas adresuotas „išrinktajai poniai ir jos vaikams“, t. y. Bažnyčiai ir jos nariams. Šiame laiške iškeliama meilė ir tas pats klaidingas mokymas kaip ir Pirmajame Jono laiške.Biblijos enciklopedija. Alna litera. Vilnius, 1992., 107 psl.

 Turinys 
Laiško autorius ragina mylėti vieni kitus, teigia, kad po pasaulį pasklido daug suvedžiotojų, nepripažįstančių, jog Jėzus Kristus yra atėjęs kūne. Tokie žmonės laiške vadinami apgavikais ir antikristais. Taip pat Antrajame Jono laiške rašoma, kad tie, kurie peržengia ribą ir nesilaiko Kristaus mokslo, neturi Dievo, o tie, kurie laikosi – turi ir Tėvą, ir Sūnų. Tų, kurie šitaip nemoko, laiško autorius siūlo nepriimti į namus ir nesveikinti, nes, anot jo, tie, kurie sveikina klaidingo mokymo skleidėjus, dalyvauja jų piktuose darbuose.

 Šaltiniai 

Kategorija:Naujojo Testamento knygos